stanford-oval/wikipedia huggingface dataset:
Aarno Palmroth

Aarno Karl-Erik Palmroth (26. joulukuuta 1929 Hämeenlinna – 4. tammikuuta 2009 Kauniainen) oli suomalainen yritysjohtaja, joka sai teollisuusneuvoksen arvonimen.
Palmrothin vanhemmat olivat pankinjohtaja, majuri Kaarlo Palmroth ja Elsi (Elsie) Mai Liisa Brüning ja puoliso vuodesta 1956 Gunilla Elisabeth Lindroth. Toimitusjohtaja Ville Rajakaltio oli hänen enonsa. Palmroth kävi viisi luokkaa keskikoulua ja suoritti kauppakoulun tutkinnon vuonna 1950. Hän meni valmistuttuaan useaksi vuodeksi töihin A. Ahlströmin omistamalle Euran Paperille, edeten  yrityksen apulaismyyntipäälliköksi. Työskenneltyään Tilgmannilla myyntikonttorin esimiehenä ja kirjapainon isännöitsijänä hän palasi Euran Paperiin markkinointijohtajaksi vuosiksi 1958–1975.
Palmroth oli pakkausteollisuuden asiantuntijana uranuurtajia Suomessa ja alan kotimaisen ja kansainvälisen yhteistyön edistäjä. Hän vaikutti merkittävästi siihen, että Euran Paperista tuli Suomen merkittävimpiä pakkausten valmistajia. Vuonna 1975 Palmroth siirtyi Rettigin palvelukseen, yhtiön metalli- ja makeisliiketoimintojen johtajaksi. 1980-luvulle hänen vastuulleen tuli myös yhtiön tupakkaliiketoiminta ja vuonna 1986 hänet nimitettiin Rettigin varatoimitusjohtajaksi. Rettig-Strengberg-yhtiön hallituksessa Palmroth oli 1977–1983 ja Rettig-yhtymän hallituksessa vuodesta 1989. Hänellä oli lisäksi useita pakkaus- ja elintarvikealan luottamustehtäviä. Purjelentoa harrastanut Palmroth oli Euran lentokenttää käyttävän Kauttuan ilmailukerhon puheenjohtaja. Teollisuusneuvoksen arvonimen hän sai vuonna 1990.
Pihlavan saha

Pihlavan saha taustalla Kokemäenjoen suistosta kuvattuna.
Pihlavan saha on Porin Pihlavassa toimiva saha, joka on perustettu vuonna 1875. Sen omistaja on Westas Group, ja saha tunnetaan nykyään nimellä Westas Pihlava Oy. Pihlavan saha oli Ahlströmin omistuksessa yli 120 vuoden ajan, kunnes se myytiin Westas Groupille vuonna 2013.
Pihlavan saha sijaitsee Yyterinniemellä Pihlavanlahden lounaisrannalla. Saha ja ympäröivät asuinalueet muodostavat vanhan teollisuusyhteisön, joka kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.
Historia

Pihlavan sahan perusti vuonna 1875 ruotsalainen Fredriksfors Aktiebolag, joka omisti myös Leineperin ruukin. Vuonna 1880 saha siirtyi toisen ruotsalaisyrityksen Wil. Röhss & Co:n omistukseen, ja päätyi lopulta A. Ahlström Osakeyhtiölle 1889. Vuonna 1894 sahan yhteyteen rakennettiin konepaja. Saha tuhoutui lähes kokonaan vuonna 1900 tulipalossa, jonka jälkeen uusi sahalaitos rakennettiin välittömästi. Sahaa laajennettiin vielä vuonna 1916 ruotsalaisen Bolinder AB:n suunnitelmien mukaan, jolloin viereen valmistui toinen saharakennus. Vuonna 2013 Pihlavan saha siirtyi Westas Groupin omistukseen.
Teollisuusalueen rakennuksista merkittäviä ovat muun muassa Olav Hammarströmin piirustusten mukaan 1948 rakennettu kuitulevytehdas sekä Aarne Ervin suunnittelema funktionalistinen ruokala vuodelta 1949. Lisäksi alueella on muun muassa 1950 valmistunut varastorakennus, jonka ovat suunnitelleet Olav Hammarström ja Magnus Malmberg. 115 metriä pitkää, 30 metriä leveää ja 22 metriä korkeaa Isosuuliksi kutsuttua rakennusta kuvailtiin valmistuessaan Pohjoismaiden suurimmaksi varastorakennukseksi.
Sahan ympäristössä ovat Kaunismäen virkailijatalot sekä useita työväenasuinalueita. Virkailijatalot on rakennettu 1920-luvulla arkkitehti Karl Lindahlin suunnitelmien mukaan. Lisäksi alueella on Olav Hammarströmin 1940-luvulla suunnittelema ketjutalo, Alvar Aallon tyyppipiirrustuksien perusteella rakennettu tehtaanjohtajan asunto, sekä Kristian Gullichsenin 1960-luvulla suunnittelema atriumtalojen rivi. Kaunismäen luoteispuolella on Pihlavan huvila-alue, jonka rakennuksista kaksi on Pihlavan sahan omistaneen Ahlströmin suvun huviloita. Kappalemaan, Holman, Viinahaminan ja Sahamäen työläisasuntoalueet ovat rakentuneet vapaamuotoisesti 1800-luvun jälkipuoliskolta lähtien. Halssin 1920-luvulla rakennetut mansardikattoiset työväenasunnot on suunnitellut arkkitehti Karl Lindahl.
Pihlavan sahan isosuuli. Isosuuli valmistui vuonna 1950 ja se on 115 metriä pitkä, 30 metriä leveä ja yli 22 metriä korkea.
Luettelo Suomen tanssilavoista
Aiheesta muualla

Tanssi-palvelin
(Satulinna lopetti 6.1.2018 ja tilalle tulee golfkauppa)
Lähdesmäki

Lähdesmäki on muun muassa seuraavien suomalaisten sukunimi:
Eero Lähdesmäki (1914–1941), seiväshyppääjä, poliisi, sotilaspoliisi
Elias Lähdesmäki (s. 1950), diplomaatti, KGB-kontakti
Kalle Lähdesmäki (s. 1952), yritys- ja järjestöjohtaja
Markku Lähdesmäki (s. 1958), valokuvaaja
Martti Lähdesmäki (1931–2006), kirurgi, ylilääkäri, SDP:n kansanedustaja, kaupunginhallituksen varapuheenjohtaja
Matteus Lähdesmäki (s. 1987), vapaaottelija
Harri Lähdesmäki, apulaisprofessori, tutkija
| --- | --- |
: Tällä täsmennyssivulla luetellaan henkilöitä, joilla on sama sukunimi.
This Is What You Came For

| ”This Is What You Came For” Calvin Harris ft>  Rihanna |
| --- | --- | --- |

Singlen tiedot
 Äänitetty : 2015
 Julkaistu: 29. huhtikuuta 2016
 Formaatti: lataus, suoratoisto
 Tekijä(t): Calvin Harris   Taylor Swift
 Tuottaja(t): Calvin Harris   Kuk Harrell
 Tyylilaji: EDM, house, eurodance
 Kesto: 03.42
 Levy-yhtiö: Westbury Road   Columbia Records
Listasijoitukset
  3.    2.    1.    3.
Calvin Harrisin muut singlet
| ”How Deep Is Your Love” 2015 | ”This Is What You Came For” 2016 | ”Hype” 2017 |
Rihannan muut julkaisut
| ”Needed Me” 2016 | ”This Is What You Came For” 2016 | ”Nothing Is Promised” 2016 |
This Is What You Came For on skotlantilaisen DJ Calvin Harrisin kappale, jolla laulaa barbadoslainen laulaja Rihanna. Kappale julkaistiin singlenä 29. huhtikuuta 2016. Kappaleen ovat säveltäneet Harris ja laulaja-lauluntekijä Taylor Swift, joka käytti kappaleen säveltäjänä ensin salanimeä ”Nils Sjöberg”. Tuottajina toimivat Harris ja Kuk Harrell.
Kappale nousi Yhdysvalloissa Billboard Hot 100 -listan sijalle 3 ja dance-kappaleiden listojen kärkeen. Se oli singlelistan kolmossijalla myös Suomessa. Se nousi listaykköseksi muun muassa Australiassa ja Irlannissa.
Taustaa

Calvin Harris kirjoitti kappaleen ”This Is What You Came For” yhdysvaltalaisen laulaja-lauluntekijä Taylor Swiftin kanssa. Swift sävelsi sen alkuperäisen version pianolla ja Harris teki sen pohjalta EDM-kappaleen. Swift käytti kappaleen tekijätiedoissa aluksi salanimeä ”Nils Sjöberg”, koska hän ja Harris olivat tuolloin parisuhteessa ja he eivät halunneet suhteensa vievän huomiota musiikilta. Swiftin osallisuus tuli ilmi heinäkuussa 2016. Hänen nimensä on sittemmin vaihdettu kappaleen tekijätietoihin. Hän laulaa kappaleella taustoja. Kappaleen tuottajina toimivat Harris ja yhdysvaltalainen artisti Kuk Harrell.
Harris soitti kappaleen demoversion Rihannalle, kun tämä oli levyttämässä albumiaan Anti (2016). Hän tarjosi sitä alun perin Rihannan albumille. Rihanna ei pitänyt sitä sopivana omalle albumilleen, mutta suostui tekemään sen vierailevana artistina. Kappale on Harrisin ja Rihannan kolmas yhteinen kappale. He olivat tehneet aiemmin kappaleet ”We Found Love” ja ”Where Have You Been” Rhannan albumille Talk That Talk vuonna 2011. ”We Found Love” on yksi molempien menestyneimmistä kappaleista.
Julkaisu

”This Is What You Came For” julkaistiin singlenä 29. huhtikuuta 2016. Siitä julkaistiin lisäksi useita remix-versioita, muun muassa R3habin ja Dillon Francisin tekemät remixit. Kappale on mukana Harrisin vuonna 2024 julkaistulla kokoelma-albumilla 96 Months.
Kaupallinen menestys

”This Is What You Came For” menestyi hyvin kaupallisesti. Kappale nousi Yhdysvalloissa Billboard Hot 100 -listan sijalle 3. Se oli lisäksi Dance/Electronic - ja Dance Club -listojen kärjessä. Kappale oli Suomessa singlelistan sijalla 3. Se nousi listaykköseksi muun muassa Australiassa ja Irlannissa. Britanniassa kappale oli sijalla 2. Single on myynyt moninkertaista platinaa muun muassa Yhdysvalloissa ja Australiassa sekä timanttilevyn verran Ranskassa ja Brasiliassa.
Singlen kappaleet

| This Is What You Came For |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | This Is What You Came For | Calvin Harris, Taylor Swift | Harris, Kuk Harrell | 3.41 |  |  |  |  |  |
| This Is What You Came For (Remixes) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | This Is What You Came For (Extended)  | Calvin Harris, Taylor Swift | Harris, Kuk Harrell | 4.47 |  |  |  |  |  |
| 2. | This Is What You Came For (Dillon Francis Remix)  | Harris, Swift | Harris, Harrell, Dillon Francis | 3.43 |  |  |  |  |  |
| 3. | This Is What You Came For (R3hab vs Henry Fong Remix)  | Harris, Swift | Harris, Harrell, R3hab, Henry Fong | 4.18 |  |  |  |  |  |
| 4. | This Is What You Came For (R3hab Remix)  | Harris, Swift | Harris, Harrell, R3hab | 2.30 |  |  |  |  |  |
| 5. | This Is What You Came For (Grandtheft Remix)  | Harris, Swift | Harris, Harrell, Grandtheft | 3.01 |  |  |  |  |  |
| 6. | This Is What You Came For (Tony Junior Remix)  | Harris, Swift | Harris, Harrell, Tony Junior | 3.35 |  |  |  |  |  |
| 7. | This Is What You Came For (Bobby Puma Remix)  | Harris, Swift | Harris, Harrell, Bobby Puma | 4.44 |  |  |  |  |  |
Aiheesta muualla

This Is What You Came For -musiikkivideo
| n k Calvin Harris |
| --- | --- |
 Diskografia  Palkinnot 
Studioalbumit:  I Created Disco  Ready for the Weekend  18 Months  Motion  Funk Wav Bounces Vol. 1  Funk Wav Bounces Vol. 2  96 Months 
Kappaleet:  ”Blame”  ”By Your Side”  ”Faking It”'  ”Feels”  ”Giant”  ”Heatstroke”  ”I Need Your Love”  ”My Way”  ”One Kiss”  ”Outside”  ”Over Now”  ”Pray to God”  ”Promises”  ”Rollin”  ”Slide”  ”Summer”'  ”This Is What You Came For”  ”We’ll Be Coming Back”  ”We Found Love” 
Remixit:  ”The Weekend” 
| n k Rihanna |
| --- | --- |
 Diskografia 
Studioalbumit:  Music of the Sun  A Girl Like Me  Good Girl Gone Bad  Rated R  Loud  Talk That Talk  Unapologetic  Anti 
Remixalbumit:  Rated R: Remixed 
Kokoelmat:  3CD Collector’s Set 
Kappaleet:  ”Diamonds”  ”Disturbia”  ”Don’t Stop the Music”'  ”Only Girl (In the World)”  ”Right Now”  ”Rude Boy”  ”S&M”  ”Shut Up and Drive”  ”SOS”  ”Stay”  ”Umbrella”  ”Unfaithful”  ”We Found Love”  ”Work” 
Kappaleet vierailevana artistina:  ”All of the Lights”  ”Can’t Remember to Forget You”  ”Fly”  ”If I Never See Your Face Again”  ”Live Your Life”  ”Love the Way You Lie”  ”Monster”  ”Run This Town”  ”This Is What You Came For”  ”Who’s That Chick?” 
Muut artikkelit:  Last Girl on Earth Tour
Pertti Oksa

Pertti Oksa (24. huhtikuuta 1957 Mikkeli – 4. maaliskuuta 2015 Mikkeli) oli suomalainen ravintolaketjunselvennä ja panimon perustaja. Hän laajensi äitinsä Mikkeliin perustamaa ravintolaketjua ja oli suomalaisen pienpanimotoiminnan uranuurtajia.
Hän hankki vuonna 2002 omistukseen Saimaan Juomatehtaan, joka aloitti nimellä Saimaan Panimo vuonna 1999. Hän perusti 2006 Helsinkiin Bruuveri-panimoravintolan. Hän sai alan ammattilaisilta vuoden olutkrouvari-tittelin ja panimon oluet menestyivät testeissä. Hän toimi alojensa liitoissa ja yrittäjäjärjestöissä
Oksa vaikutti myös kunnallispolitiikassa kotikaupungissaan Mikkelissä.
Konot

Konot ovat sierraleonelainen etninen ryhmä. Heitä on noin 363 000 eli 5,2 prosenttia maan väestöstä. Konojen koti on itäisessä Sierra Leonessa Konon piirikunta, jossa on runsaasti timanttiesiintymiä. Konot ovat pääosin timantinkaivajia ja viljelijöitälähde?.
Konot puhuvat äidinkielenään konoa, ja se on heidän laajimmin puhuttu kieli. Monet konon etniseen ryhmään kuuluvat nuoret käyttävät krioa kommunikoimiseen muiden Sierra Leonen etnisten ryhmien kanssa.lähde?
Kalevi Väyrynen

| Kalevi Väyrynen> Henkilötiedot |
| --- | --- |
Syntynyt: 3. syyskuuta 1914 Sortavala
Kuollut: 13. tammikuuta 1980 (65 vuotta)
Kansalaisuus:  Suomalainen
Ammatti:  Arkkitehti
Kalevi Päivö Pietari Väyrynen (3. syyskuuta 1914 Sortavala – 13. tammikuuta 1980) oli suomalainen arkkitehti, joka työskenteli Varkauden ja Riihimäen kauppalanarkkitehtinä.
Väyrynen kirjoitti ylioppilaaksi Sortavalan lyseosta 1932 ja valmistui arkkitehdiksi Teknillisestä korkeakoulusta 1937. Lisäoppia hän hankki opintomatkoilla Ruotsiin, Tanskaan, Saksaan, Ranskaan, Portugaliin ja Yhdysvaltoihin. Työuransa Väyrynen aloitti Arkkitehtitoimisto M. Paalasen palveluksessa 1936–1937 ja siirtyi sieltä SOK:n rakennusosaston arkkitehdiksi vuosiksi 1937–1938. Lääkintöhallituksen ylimääräisenä arkkitehtinä hän työskenteli 1939–1940 ja Arkkitehtitoimisto Alvar Aallon toimistopäällikkönä 1941.
Varkauteen Väyrynen muutti saatuaan toimen A. Ahlström Oy:n Varkauden talotehtaalta tehtaanarkkitehtinä 1944–1948. Siellä hän vastasi teollisesti tuotettujen talojen suunnittelusta, jota hän oli tehnyt ja Aallon toimistossa. Sitä seurasi kymmenvuotinen ura Varkauden kauppalan ensimmäisenä kauppalanarkkitehtinä 1948–1958, jona aikana hän suunnitteli kauppalaan useita rakennuksia ja asemakaavoja. Riihimäen kauppalanarkkitehtinä hän aloitti 1958 ja Riihimäen muuttuessa kaupungiksi 1960 hänestä tuli sen ensimmäinen kaupunginarkkitehti. Riihimäellä Väyrysellä oli myös luottamustehtävänä julkisivulautakunnan puheenjohtajuus.
Rahapuu on Väyrysen suunnittelema reliefi Varkauden kaupungintalon julkisivussa. Teos on vuodelta 1951.
Suunnittelutöitä

Rahapuu-reliefi Varkauden kaupungintalon ulkoseinässä
Varkauden talouskoulu
Lehtoniemen koulu, Varkaus
Könönpellon koulu, Varkaus
Luttilan siunauskappeli, Varkaus
Huvipirtti, Varkaus
Kisapuiston katsomo, Varkaus
Varkauden vesitorni
Varkauden Ortodoksinen kirkko
Kuoppakankaan asemakaava, Varkaus
Useita asuin- ja liikerakennuksia Varkauteen
AsOy Hämeentorni, Hämeenkatu, Riihimäki 1963
AsOy Kantaja, Hämeenkatu, Riihimäki
AsOy Karmankulma, Hämeenkatu, Riihimäki
AsOy Riihimäen Pohjoiskaarre, Hämeenkatu, Riihimäki
Entinen Helsingin osakepankin talo, Hämeenkatu, Riihimäki
Helsingin Työväen Säästöpankin talo, Hämeenkatu, Riihimäki
Kiinteistö Oy Hämeenkaarre, Hämeenkatu, Riihimäki 1960
Soinniton uvulaarinen frikatiivi

| --- | --- |
IPA:  χ
X-SAMPA:  X
Kirshenbaum:  X
IPA – Unicode:  U+03C7
Soinniton uvulaarinen frikatiivi on konsonanttiäänne, joka esiintyy joissakin puhutuissa kielissä, kuten hollannissa. Kansainvälisessä foneettisessa aakkostossa sen merkki on ⟨χ⟩.
Vid Belec

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. kesäkuuta 1990 (ikä 34)
Syntymäpaikka:  Maribor, Slovenia
Pelipaikka: maalivahti
Pituus: 192 cm
Seura
Seura:  APOEL
Junioriseurat
2007–2010: Internazionale
Seurat
| Vuodet | Seura | O | (M) |
| 2010–2015 | Internazionale | 0 | (0) |
| 2010–2012 | → Crotone | 51 | (0) |
| 2013–2014 | →  Olhanense | 22 | (0) |
| 2014–2015 | → Konyaspor | 14 | (0) |
| 2015–2017 | Carpi | 56 | (0) |
| 2017–2018 | Benevento | 13 | (0) |
| 2018 | → Sampdoria | 2 | (0) |
| 2018–2020 | Sampdoria | 0 | (0) |
| 2019–2020 | → APOEL | 21 | (0) |
| 2020–2022 | Salernitana | 57 | (0) |
| 2022– | APOEL | 83 | (0) |
Maajoukkue
| 2014– |  Slovenia | 21 | (0) |
 Seurajoukkueuran tilastot kattavat vain kansalliset sarjat, päivitetty 24. joulukuuta 2024 .  Maajoukkueuran tilastot päivitetty 24. joulukuuta 2024 .
Vid Belec (s. 6. kesäkuuta 1990 Maribor, Slovenia) on slovenialainen jalkapalloilija, pelipaikaltaan maalivahti. Hän edustaa kyproslaista APOEL:ia. Hän on pelannut myös pitkään Italiassa sekä lainasopimuksella Portugalissa ja Turkissa.
Belec liittyi italialaisen Internazionalen juniorijoukkueeseen tammikuussa 2007. Internazionale lainasi hänet kesällä 2010 Serie B:n FC Crotoneen, jossa hän pelasi kahden kauden aikana 50 sarjaottelua. Kaudeksi 2012–2013 Belec palasi Internazionaleen, muttei pelannut kauden aikana otteluakaan. Kaudeksi 2013–2014 hänet lainattiin Portugalin Primeira Ligan SC Olhanenseen ja kaudeksi 2014–2015 Turkin Superliigan Konyasporiin. Belec pääsi pelaamaan Serie A:ssa kaudella 2015–2016 Carpissa 30 ottelua, kaudella 2017–2018 Beneventossa 13 ottelua ja Sampdoriassa kaksi ottelua sekä kaudella 2021–2022 Salernitanassa 23 ottelua. Hän siirtyi kesällä 2022 APOEL:iin, jossa hän pelasi jo aiemmin yhden kauden ajan.
Belec pelasi Slovenian A-maajoukkueessa ensimmäisen kerran kesäkuussa 2014. Hän oli Slovenian joukkueen varamaalivahtina EM-kilpailuissa 2024. Hän on pelannut vuoden 2024 loppuun mennessä 21 A-maaottelua.
Sykloni Chido

| Chido |
| --- | --- |

Kovin tuuli::  55 m/s
Kuolleita::  noin 130 vahvistettua
Tuhot::  Mayotte, Mosambik
 Sykloni Chidon reitti.  Reittikartan pallot on väritetty Saffirin–Simpsonin asteikon mukaan. 012345
Sykloni Chido oli Intian valtamerellä kehittynyt voimakas sykloni, joka iski Ranskalle kuuluvalle Mayotten saarelle 15. joulukuuta 2024 aiheuttaen laajaa tuhoa. Alustavien arvioiden mukaan uhriluku olisi saattanut nousta satoihin tai jopa tuhansiin. Muutamien päivien kuluttua kuitenkin todettiin, että uhriluku jää pelättyä pienemmäksi. Jouluaattoon mennessä kuolleita oli vahvistettu 39. Uhrien määrän selvittämistä ovat vaikeuttaneet muun muassa saaren vaikeakulkuisuus ja paikallisten tapa haudata kuolleet vuorokauden kuluessa. Myöskään saaren tarkkaa asukaslukua ei tunneta, sillä siellä asuu paljon paperittomia siirtolaisia. Chido aiheutti vahinkoa myös ainakin Mosambikissa. Siellä viranomaiset ovat vahvistaneet 94 ihmisen kuolleen.
Viimeksi vastaavan luokan sykloni oli osunut Mayotten saarelle vuonna 1934.
Aiheesta muualla

Kuvia tai muita tiedostoja aiheesta Sykloni Chido Wikimedia Commonsissa
Erik Härkönen

| Erik Härkönen> Henkilötiedot |
| --- | --- |
Syntynyt: 28. marraskuuta 1987 (ikä 37)  Suomi
Salibandyn pelaaja
Lempinimi:  Eki, Härkkäri
Pelipaikka:  hyökkääjä
Seura:  Seinäjoen Peliveljet
Pelinumero:  71
Pituus:  173
Paino:  65
Erik Härkönen (s. 28. marraskuuta 1987) on suomalainen salibandyn pelaaja ja tietotekniikan tohtori. Hän on edustanut koko pääsarjauransa ajan Seinäjoen Peliveljiä. Kaudella 2011–2012 hän voitti Suomen-mestaruuden. Härkönen on pelannut salibandyliigassa 140 runkosarjan ottelua tehden niissä 78+36=114 tehopistettä. Pienikokoisen Härkösen vahvuuksia ovat erinomainen laukaus ja pallonkäsittelytaidot.
Härkönen valmistui tietotekniikan diplomi-insinööriksi 2020; Härkösen diplomityö oli vuoden 2020 parhaimmassa 1 %:ssa, minkä takia Härkösen DI-työ palkittiin sekä Aalto-yliopiston että Tietojenkäsittelytieteen seura Ry:n toimesta. Härkönen opiskelee tietotekniikan tohtoriksi Aalto-yliopistossa. Härkösellä on 2881 sitaattia (6.1.2025), mikä on enemmän kuin osalla professoreista (esim. Luigi Acerbi). Härkösen siteeratuin tieteellinen julkaisu on GANSpace: Discovering interpretable gan controls vuodelta 2020, jolla on 1003 sitaattia (6.1.2025).
B-segmentti

Opel Corsa
B-segmentti on alempaa keskiluokkaa eli C-segmenttiä pienempi kokoluokka autojen eurooppalaisessa kokoluokituksessa. B-segmentti tunnetaan myös usein arkikielessä nimellä ”pieni auto”, englanniksi ”supermini car”.
B-segmenttiin kuuluvia autoja ovat esimerkiksi Ford Fiesta ja Opel Corsa.
Ford Fiestan valmistus päättyi kesällä 2023. Volkswagen Polon myynti Suomessa loppui 2024. Kia Rion tuotanto Euroopassa on päättynyt. Sen sijaan Toyota Yarista myydään Suomessa edelleen.
Useiden B-segmentin autojen valmistus on hiipunut, koska päästö- ja turvallisuusvaatimukset sekä sähköistyminen ovat nostaneet autojen hintaa, ja tämä ilmiö vaikuttaa suhteessa enemmän pieniin ja edullisiin autoihin.
Sähkötoiminen B-segmentin auto on Dongfeng Nammi Box.
Yleisurheilun alle 20-vuotiaiden Euroopan-mestaruuskilpailut 2023

Vuoden 2023 yleisurheilun alle 20-vuotiaiden Euroopan-mestaruuskilpailut käytiin 7.–10. heinäkuuta Givat Ramin stadionilla Jerusalemissa Israelissa. Alun perin kisat oli tarkoitus järjestää Romanian Cluj-Napocassa, mutta kilpailupaikkaa ei hyväksytty lopulta kisajärjestäjäksi, minkä vuoksi kisat siirrettiin Jerusalemiin.
Mitalistit

Käytetyt lyhenteet:
WJR = alle 20-vuotiaiden maailmanennätys
EJR = alle 20-vuotiaiden Euroopan ennätys
CR = kilpailuennätys
NR = maan ennätys
PB = henkilökohtainen ennätys
SB = henkilökohtainen kauden paras tulos
Mitalistit > Miehet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m |  Marek Zakrzewski | 10,25 |  Isak Hughes | 10,31 |  Sean Anyaogu | 10,34 |
| 200 m |  Marek Zakrzewski | 20.63 |  Timo Spiering | 20,97 |  Daniele Groos | 21.01 |
| 400 m |  Jónas Gunnleivsson Isaksen | 45,86 |  Charlie Carvell | 46,08 |  Maksymilian Szwed | 46,31 |
| 800 m |  Jakub Dudycha | 1.46,76 |  Ramon Wipfli | 1.47,20 |  Thomas Marques de Andrade | 1.47,29 |
| 1 500 m |  Niels Laros | 3.56,78 |  Kevin Kamenschak | 3.59,73 |  Ondřej Gajdoš | 4.00,98 |
| 3 000 m |  Jonathan Grahn | 8.44,67 |  Nick Griggs | 8.45,69 |  Bradley Giblin | 8.47,26 |
| 5 000 m |  Niels Laros | 14.11,82 |  Jonathan Grahn | 14.12,73 |  Kevin Kamenschak | 14.15,02 |
| 3 000 m estejuoksu |  Sergio del Barro | 8.46,81 |  Pierre Boudy | 8.47,04 |  Ferenc Soma Kovács | 8.47,50 |
| 110 m aitajuoksu (99 cm) |  Enzo Diessl | 13,12 |  Rasmus Vehmaa | 13,23 |  Sisínio Ambriz | 13,29 |
| 400 m aitajuoksu |  Jere Haapalainen | 50,02 |  Antti Sainio | 50,19 |  Anouar Bourahla | 50,33 |
| Korkeushyppy |  Melwin Lycke Holm | 218 |  Edoardo Stronati | 218 |  Robert Ruffíni | 217 |
| Seiväshyppy |  Simone Bertelli | 540 |  Valentin Imsand | 540 |  Erdem Tilki | 530 |
| Pituushyppy |  Mattia Furlani | 823 CR |  Božidar Sarăbojukov | 822 |  Nikita Masljuk | 798 |
| Kolmiloikka |  Viktor Morozov | 16,45 |  Božidar Sarăbojukov | 16,25 |  Lătšezar Văltšev | 16,16 |
| Kuulantyöntö (6 kg) |  Lasse Schulz | 20,21 |  Lukas Schober | 19,76 |  Dimítris Antonátos | 19,31 |
| Kiekonheitto (1,75 kg) |  Myh’ailo Brudin | 66,58 |  Jan Svozil | 59,93 |  Yannick Rolvnik | 59,86 |
| Moukarinheitto (6 kg) |  Max Lampinen | 79,72 |  Iosif Kesidis | 77,73 |  Miklós Csekö | 76,87 |
| Keihäänheitto |  György Herczeg | 79,45 |  Max Dehning | 78,07 |  Michael Allison | 72,44 |
| Kymmenottelu |  Amadeus Gräber | 8209 |  Matthias Lasch | 8052 |  Andrin Huber | 8009 |
| 10 000 m ratakävely |  Frederick Weigel | 41.53,58 |  Hayrettin Yıldız | 42.13,78 |  Giuseppe Disabato | 42.19,67 |
| 4×100 m viesti |  Sveitsi Jonathan Gou Gomez Joël Csontos Mathieu Chèvre Manuel Gerber | 39,87 |  Alankomaat Lorenzo Speear Timo Spiering Jozuah Revierre Jamie Sesay | 40,14 |  Saksa Milian Zirbus Heiko Gussmann Vincent Herbst Ivo Ziebold | 40,15 |
| 4×400 m viesti |  Yhdistynyt kuningaskunta Charlie Carvell Jake Minshull David Race Sam Lunt | 3.06,89 |  Saksa Florian Kroll Louis Quarata Malik Skupin-Alfa Elija Ziem | 3.07,75 |  Ranska Felix Levasseur Milann Klemenic Amaury Guillard Allan Lacroix | 3.07,79 |